stanford-oval/wikipedia huggingface dataset:
หน่วยเฉพาะกิจทหารพรานนาวิกโยธิน
โครงสร้าง > หน่วยขึ้นตรง > ชุดควบคุม

ชุดควบคุมทหารพรานนาวิกโยธินที่ 1 (ชค.ทพ.นย.1) – 6 กองร้อย ขึ้นควบคุมทางยุทธการกับหน่วยเฉพาะกิจนาวิกโยธินตราด (ฉก.นย.ตราด) ตั้งอยู่ที่อำเภอบ่อไร่ จังหวัดตราด
ชุดควบคุมทหารพรานนาวิกโยธินที่ 2 (ชค.ทพ.นย.2) – 6 กองร้อย ขึ้นควบคุมทางยุทธการกับหน่วยเฉพาะกิจนาวิกโยธินจันทบุรี (ฉก.นย.จันทบุรี) ตั้งอยู่ที่อำเภอสอยดาว จังหวัดจันทบุรี
ชุดควบคุมทหารพรานนาวิกโยธินที่ 3 (ชค.ทพ.นย.3) – 7 กองร้อย ขึ้นควบคุมทางยุทธการกับหน่วยเฉพาะกิจนาวิกโยธินตราด (ฉก.นย.ตราด) ตั้งอยู่ที่เขาล้าน อำเภอคลองใหญ่ จังหวัดตราด
ชุดควบคุมทหารพรานนาวิกโยธินที่ 4 (ชค.ทพ.นย.4) – 7 กองร้อย ขึ้นควบคุมทางยุทธการกับหน่วยเฉพาะกิจนาวิกโยธินจันทบุรี (ฉก.นย.จันทบุรี) ตั้งอยู่ที่อำเภอโป่งน้ำร้อน จังหวัดจันทบุรี
โดยสรุปแล้ว หากแบ่งตามการขึ้นควบคุมทางยุทธการกับหน่วยเฉพาะกิจนาวิกโยธินตราดและจันทบุรี ขึ้นตรงต่อกองบัญชาการป้องกันชายแดนจันทบุรีและตราด จะแบ่งอัตรากำลังได้ ดังนี้
หน่วยเฉพาะกิจนาวิกโยธินตราด (ฉก.นย.ตราด) – ประกอบด้วยกำลัง 2 ชุดควบคุมทหารพรานนาวิกโยธิน คือ 1 กับ 3 มีกำลัง 11 กองร้อย มีพื้นที่ดูและตลอดแนวชายแดนอำเภอบ่อไร่ถึงอำเภอคลองใหญ่ประมาณ 130 กิโลเมตร ตลอดแนวชายแดนจังหวัดตราด ต่อเนื่องกันกับ หน่วยเฉพาะกิจนาวิกโยธินที่ 182 (ฉก.นย.182) และกองร้อยเฉพาะกิจตำรวจตระเวนชายแดน (ร้อย.ฉก.ตชด.)
หน่วยเฉพาะกิจนาวิกโยธินจันทบุรี (ฉก.นย.จันทบุรี) – ประกอบด้วยกำลัง 2 ชุดควบคุมทหารพรานนาวิกโยธิน คือ 2 กับ 4 มีกำลัง 10 กองร้อย มีพื้นที่ดูและตลอดแนวชายแดนอำเภอสอยดาวและอำเภอโป่งน้ำร้อนประมาณ 65 กิโลเมตร ตลอดแนวชายแดนจังหวัดจันทบุรี ต่อเนื่องกันกับ กองร้อยเฉพาะกิจตำรวจตระเวนชายแดน (ร้อย.ฉก.ตชด.) และติดต่อกับกองกำลังบูรพาที่จังหวัดสระแก้ว นอกจากนี้ยังมีการวางกำลัง 1 กองร้อย คือ
กองร้อยทหารพรานนาวิกโยธินบ้านดงจิก (ร้อย.ทพ.นย.บ้านดงจิก; กองร้อยทหารพรานนาวิกโยธินที่ 544) เพื่อดูแลพื้นที่สนามฝึกหมายเลข 12 บ้านพังงอน ในการป้องกันการบุกรุกพื้นที่ ซึ่งกองทัพเรือได้ขอใช้พื้นที่ดังกล่าวเพื่อเป็นสนามยิงปืนกองทัพเรือ และตรวจการณ์เพื่อการอนุรักษ์ป่ารอยต่อ 5 จังหวัดในพื้นที่ของเขตรักษาพันธุ์สัตว์ป่าเขาสอยดาว ครอบคลุมอำเภอโป่งน้ำร้อนและสอยดาว
โครงสร้าง > หน่วยขึ้นตรง > กองร้อย

กองร้อยภายในชุดควบคุมทั้ง 4 ชุด จำนวน 26 กองร้อย ประกอบไปด้วย
ชุดควบคุมทหารพรานนาวิกโยธินที่ 1 (6 กองร้อย)
กองร้อยทหารพรานนาวิกโยธินที่ 511 – ฐานคลองห้วยแร้ง บ้านเขาพลู อำเภอเมืองตราด จังหวัดตราด
กองร้อยทหารพรานนาวิกโยธินที่ 512 – บ้านมะม่วง อำเภอบ่อไร่ จังหวัดตราด
กองร้อยทหารพรานนาวิกโยธินที่ 513 – บ้านสะพานหิน อำเภอเมืองตราด จังหวัดตราด
กองร้อยทหารพรานนาวิกโยธินที่ 514 – ฐานเนิน 400 บ้านมะม่วง อำเภอเมืองตราด จังหวัดตราด
กองร้อยทหารพรานนาวิกโยธินที่ 515 – อำเภอบ่อไร่ จังหวัดตราด
กองร้อยทหารพรานนาวิกโยธินที่ 516 – ฐานทับทิมสยาม บ้านกระดูกช้าง อำเภอบ่อไร่ จังหวัดตราด
ชุดควบคุมทหารพรานนาวิกโยธินที่ 2 (6 กองร้อย)
กองร้อยทหารพรานนาวิกโยธินที่ 521 – ฐานบ้านแหลม อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 522 – ฐานบ้านซับตารี อำเภอสอยดาว จังหวัดจันทบุรี
กองร้อยทหารพรานนาวิกโยธินที่ 523
บ้านสวนส้ม อำเภอสอยดาว จังหวัดจันทบุรี
บ้านซับตารี อำเภอสอยดาว จังหวัดจันทบุรี
กองร้อยทหารพรานนาวิกโยธินที่ 524
ฐานคลองตาดำ อำเภอโป่งน้ำร้อน จังหวัดจันทบุรี
บ้านบึงชนังล่าง อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 525 – บ้านซับตารี อำเภอสอยดาว จังหวัดจันทบุรี
กองร้อยทหารพรานนาวิกโยธินที่ 526
บ้านบ่อยาง อำเภอสอยดาว จังหวัดจันทบุรี
ฐานบ้านแหลม อำเภอโป่งน้ำร้อน จังหวัดจันทบุรี
ชุดควบคุมทหารพรานนาวิกโยธินที่ 3 (7 กองร้อย) – บ้านเขาล้าน อำเภอคลองใหญ่ จังหวัดตราด
กองร้อยทหารพรานนาวิกโยธินที่ 531 – บ้านชำราก อำเภอเมืองตราด จังหวัดตราด
กองร้อยทหารพรานนาวิกโยธินที่ 532 – ฐานบ้านสะพานหิน อำเภอเมืองตราด จังหวัดตราด
กองร้อยทหารพรานนาวิกโยธินที่ 533
บ้านตาหนึก อำเภอคลองใหญ่ จังหวัดตราด
ฐานบ้านสะพานหิน อำเภอเมืองตราด จังหวัดตราด
บ้านชำราก อำเภอเมืองตราด จังหวัดตราด
กองร้อยทหารพรานนาวิกโยธินที่ 534 – บ้านหนองม่วง
กองร้อยทหารพรานนาวิกโยธินที่ 535
บ้านท่าเส้น อำเภอเมืองตราด จังหวัดตราด
บ้านคลองขุด อำเภอเมืองตราด จังหวัดตราด
กองร้อยทหารพรานนาวิกโยธินที่ 536 – บ้านชำราก อำเภอเมืองตราด จังหวัดตราด
กองร้อยทหารพรานนาวิกโยธินที่ 537
บ้านหนองม่วง อำเภอคลองใหญ่ จังหวัดตราด
บ้านท่าเส้น อำเภอเมืองตราด จังหวัดตราด
ชุดควบคุมทหารพรานนาวิกโยธินที่ 4 (7 กองร้อย)
กองร้อยทหารพรานนาวิกโยธินที่ 541 (พิฆาตไพรี) – ฐานสันติพัฒนา อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 542 (พิฆาตทรชน) – ฐานคลองโป่งน้ำร้อน อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 543 (อินทรีพิฆาต) – ฐานผักกาด อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 544 (ปีศาจดำ) – ฐานดงจิก อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 545 (จงอางพิฆาต) – ฐานสันติพัฒนา อำเภอโป่งน้ำร้อน จังหวัดจันทบุรี (ย้ายเข้าหลังฟื้นฟู 31 ม.ค.68)
กองร้อยทหารพรานนาวิกโยธินที่ 546 (นรกคำราม) – ฐานป่าวิไล อำเภอโป่งน้ำร้อน จังหวัดจันทบุรี
กองร้อยทหารพรานนาวิกโยธินที่ 547 (พรานทมิฬ) – ฐานเนินดินแดง อำเภอโป่งน้ำร้อน จังหวัดจันทบุรี
กำลังพล

กำลังพลของหน่วยเฉพาะกิจทหารพรานนาวิกโยธิน ประกอบไปด้วย
กำลังพลประจำการ (เจ้าหน้าที่โครงฯ) ประกอบด้วย นายทหารชั้นสัญญาบัตรและชั้นประทวนจากหน่วยบัญชาการนาวิกโยธินเกือบทั้งหมด โดยมีส่วนสนับสนุนมาจากกรมแพทย์ทหารเรือ และกรมการเงินทหารเรือ
กำลังพลอาสาสมัคร (อส.ทพ.) คือ การรับสมัครพลเรือนหรือประชาชนทั่วไปสมัครเข้ามาตามคุณสมบัติที่หน่วยกำหนด ซึ่งมีทั้งเพศชายและเพศหญิง มีคุณสมบัติ ดังนี้
เพศชาย
มีสัญชาติไทย และบิดา มารดา มีสัญชาติไทยตั้งแต่เกิด
ไม่เคยมีคดีอาญา ที่ศาลได้พิจารณาคดีถึงที่สุดแล้วว่ามีความผิด ยกเว้น ในคดีลหุโทษหรือคดีที่ทำโดยประมาท
ไม่อยู่ในระหว่างการเป็นจำเลยในคดีอาญาต่าง ๆ
มีความประพฤติที่ดี ไม่เสื่อมเสียตามศีลธรรมอันดี
ไม่เสพยาเสพติดหรือสิ่งเสพติดผิดกฎหมายหรือเป็นอันตรายต่อสุขภาพ
ร่างกายแข็งแรงสมบูรณ์ สามารถปฏิบัติหน้าที่ในสนามได้
จบการศึกษาระดับมัธยมศึกษาตอนต้น หรือเทียบเท่าขึ้นไป
ไม่มีรอยสักนอกร่มผ้าที่สามารถมองเห็นได้ (กรณีแต่งชุดกีฬาแขนสั้นและกางเกงขาสั้น)
ไม่เป็นอาสาสมัครทหารพรานนาวิกโยธินมาก่อน (เว้นแต่ผู้ที่ลาออกไปรับราชการ ทหารกองประจำการ)
สามารถโอนย้ายทะเบียนบ้าน เข้ามาอยู่ในทะเบียนบ้านของหน่วยเฉพาะกิจทหารพรานนาวิกโยธินได้
ไม่เป็นโรคที่เป็นที่รังเกียจของสังคม ปัญหาสุขภาพจิต หรือการติดยาเสพติด
สัญชาติไทย มีอายุไม่ต่ำกว่า 18 ปีบริบูรณ์ และไม่เกิน 30 ปีบริบูรณ์
กรณีอายุต่ำกว่า 20 ปีบริบูรณ์ต้องได้รับความยินยอมจากบิดามารดา หรือผู้ปกครอง หากผ่านการคัดเลือก
สูงต้องไม่ต่ำกว่า 160 เซนติเมตร และมีน้ำหนัก 45 กิโลกรัม ขึ้นไป
ไม่รับสมัครผู้ที่ต้องไปคัดเลือกการเกณฑ์ทหารในปีที่รับสมัคร และยังไม่ได้ดำเนินการผ่อนผันให้เรียบร้อย (ต้องมีเอกสารการผ่อนผันมายืนยัน)
สามารถว่ายน้ำได้ (ดำเนินการทดสอบผู้ที่ผ่านการคัดเลือกแล้วในวันรายงานตัวเข้ารับการฝึก โดยต้องเตรียมกางเกงสำหรับว่ายน้ำมาด้วย)
เพศหญิง
มีสถานภาพโสด
มีสัญชาติไทย และบิดา มารดา มีสัญชาติไทยตั้งแต่เกิด
ไม่เคยมีคดีอาญา ที่ศาลได้พิจารณาคดีถึงที่สุดแล้วว่ามีความผิด ยกเว้น ในคดีลหุโทษหรือคดีที่ทำโดยประมาท
ไม่อยู่ในระหว่างการเป็นจำเลยในคดีอาญาต่าง ๆ
มีความประพฤติที่ดี ไม่เสื่อมเสียตามศีลธรรมอันดี
ไม่เป็นโรคที่เป็นที่รังเกียจของสังคม ปัญหาสุขภาพจิต หรือการติดยาเสพติด
ร่างกายแข็งแรงสมบูรณ์ สามารถปฏิบัติหน้าที่ในสนามได้
ไม่มีรอยสักนอกร่มผ้าที่สามารถมองเห็นได้ (กรณีแต่งชุดกีฬาแขนสั้นและกางเกงขาสั้น)
ไม่เป็นอาสาสมัครทหารพรานนาวิกโยธินมาก่อน
สามารถโอนย้ายทะเบียนบ้าน เข้ามาอยู่ในทะเบียนบ้านของหน่วยเฉพาะกิจทหารพรานนาวิกโยธินได้
สัญชาติไทย มีอายุไม่ต่ำกว่า 18 ปีบริบูรณ์ และไม่เกิน 30 ปีบริบูรณ์
จบการศึกษาระดับมัธยมศึกษาตอนต้น หรือเทียบเท่าขึ้นไป
สูงต้องไม่ต่ำกว่า 155 เซนติเมตร และมีน้ำหนัก 40 กิโลกรัม ขึ้นไป
สามารถว่ายน้ำได้ (ดำเนินการทดสอบผู้ที่ผ่านการคัดเลือกแล้วในวันรายงานตัวเข้ารับการฝึก โดยต้องเตรียมกางเกงสำหรับว่ายน้ำมาด้วย)
ภารกิจ

มีพื้นที่รับผิดชอบตามแนวชายแดนกัมพูชาในจังหวัดจันทบุรีและจังหวัดตราด แบ่งออกเป็น 4 ชุดควบคุมในการดูแลพื้นที่จังหวัดจันทบุรีและจังหวัดตราด ดำเนินการฝึกกำลังพลในหน่วยขึ้นตรงให้ดำรงขีดความสามารถในการป้องกันประเทศ การรักษาความมั่นคงภายใน และสนับสนุนด้านยุทธการและการส่งกำลังบำรุงให้กับชุดควบคุมทั้ง 4 หน่วยที่ปฏิบัติงานในพื้นที่
ภารกิจ > การฝึก

หน่วยเฉพาะกิจทหารพรานนาวิกโยธิน มีภารกิจหลักในการฝึกกำลังพลของทหารพรานนาวิกโยธิน ทั้งในพื้นที่กองบัญชาการป้องกันชายแดนจันทบุรีและตราด และกำลังพลที่ไปปฏิบัติการในพื้นที่ 3 จังหวัดชายแดนภาคใต้ ดำเนินการโดย ส่วนการฝึกและศึกษา ได้แก่
หลักสูตรการฝึกเจ้าหน้าที่โครง
หลักสูตรการฝึกอาสาสมัครทหารพรานทดแทน
หลักสูตรเบื้องต้นอาสาสมัครทหารพรานนาวิกโยธิน
หลักสูตรเบื้องต้นอาสาสมัครทหารพรานหญิง (เฉพาะ อส.ทพ.หญิง)
หลักสูตรการปฏิบัติงานในพื้นที่จังหวัดชายแดนภาคใต้
หลักสูตรการฝึกฟื้นฟูกองร้อยทหารพรานนาวิกโยธิน
หลักสูตรการฝึกฟื้นฟูหมวดอาวุธสนับสนุน
สิ่งอำนวยความสะดวก

หน่วยเฉพาะกิจทหารพรานนาวิกโยธิน มีค่ายเทวาพิทักษ์เป็นฐานปฏิบัติการหลัก ประกอบด้วยสิ่งอำนวยการสะดวกสำหรับการฝึกต่าง ๆ เช่น
หอสูง 34 ฟุต
สนามส่วนการฝึกและศึกษาฯ (ลานเกียรติศักดิ์พราน)
ยุทโธปกรณ์

อาวุธและยุทโธปกรณ์ของหน่วยเฉพาะกิจทหารพรานนาวิกโยธิน จะใช้รูปแบบเดียวกันกับกรมทหารพรานนาวิกโยธิน กองทัพเรือ มีเพียงบางส่วนที่มีการจัดหามาใช้งานเฉพาะหน่วย
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐอเมริกา |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| โตโยต้า ไฮลักซ์ (หุ้มเกราะ) | – | รถกระบะ |  ญี่ปุ่น | รถกระบะหุ้มเกราะ |

| ไม่ทราบ | – | จักรยานยนต์วิบาก |  ญี่ปุ่น | จักรยานยนต์วิบากสีดำ |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เบลล์ 212 |  | เฮลิคอปเตอร์อเนกประสงค์ |  สหรัฐอเมริกา | อนุมัติการใช้โดยกองทัพเรือไทย |
ยุทโธปกรณ์ > ปืนเล็กยาว

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| เอเค 201 |  | ปืนเล็กยาว | 5.56x45 มม. |  รัสเซีย | มีอยู่ที่หน่วยเฉพาะกิจทหารพรานนาวิกโยธิน ค่ายเทวาพิทักษ์ อาวุธประจำกาย กพ.ชค.ทพ.นย.1 |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐอเมริกา | อาวุธประจำกาย กพ.ชค.ทพ.นย.2 3 และ 4 |
| เอชเค 33 เอ 2 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย | กระทรวงมหาดไทยแจกจ่ายให้กองอาสารักษาดินแดนเช่นกัน |
| ซิก ซาวเออร์ เอสไอจี 516 |  | ปืนเล็กยาวจู่โจม | 5.56×45 มม. นาโต |  สวิตเซอร์แลนด์ |  |
| ไอเอ็มไอ ทาวอร์ ทาร์ 21 |  | บุลพัป | 5.56×45 มม. นาโต |  อิสราเอล | มีใช้ในกองทัพบกไทยเช่นกัน |
| เรมิงตัน 1100 |  | ปืนลูกซองกึ่งอัตโนมัติ | ลูกซองขนาด 12 |  สหรัฐอเมริกา |  |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐอเมริกา |  |
| ปืนกลเบาเอ็ม 249 |  | ปืนกลเบา | 5.56×45 มม. นาโต |  สหรัฐอเมริกา |  |
| เอ็ม 79 |  | เครื่องยิงลูกระเบิด | ลูกระเบิดขนาด 40×46 มม. |  สหรัฐอเมริกา |  |
ยุทโธปกรณ์ > ปืนใหญ่สนาม

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ปืนครกเอ็ม 120 |  | ปืนครก 120 มม. |  อิสราเอล | มีอยู่ที่หน่วยเฉพาะกิจทหารพรานนาวิกโยธิน ค่ายเทวาพิทักษ์ |
|  |  | ปืนครก 60 มม. |  |  |
|  |  | ปืนครก 81 มม. |  |  |
สถานที่สำคัญ

หน่วยเฉพาะกิจทหารพรานนาวิกโยธิน มีสถานที่สำคัญในค่ายเทวาพิทักษ์ ได้แก่
สถานที่สำคัญ > พระอนุสาวรีย์ พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์

พระอนุสาวรีย์ พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ ประดิษฐานอยู่ที่ยอดเขาของที่ตั้งหน่วยเฉพาะกิจทหารพรานนาวิกโยธิน เพื่อเป็นเครื่องยึดเหนี่ยวจิตใจและดูแลรักษาเจ้าหน้าที่ในสังกัดและผู้ที่เข้ามาในพื้นที่ค่ายเทวาพิทักษ์ให้ปลอดภัย
ลักษณะเป็นอนุสาวรีย์กลางแจ้ง ฐานเป็นรูปสี่เหลี่ยม พระรูปมีลักษณะทรงยืน ไม่สวมหมวก ความสูง 1.69 เมตร
บิ๊กฮีโร่ 6 (ภาพยนตร์)

| บิ๊กฮีโร่ 6 |
| --- | --- |
ใบปิดภาพยนตร์ บิ๊กฮีโร่ 6 ในประเทศไทย
กำกับ:   ดอน ฮอลล์  คริส วิลเลียมส์ 
บทภาพยนตร์:   โรเบิร์ต แอล. แบร์ด  แดเนียล เจอร์สัน  จอร์แดน โรเบิร์ตส์ 
สร้างจาก: บิ๊กฮีโร่ 6 โดย แมนออฟแอ๊คชั่นสตูดิโอ
อำนวยการสร้าง: รอย คอนลิ
นักแสดงนำ:   ไรอัน พอตเตอร์  สก็อตต์ แอดซิท  แดเนียล เฮนนีย์  ที.เจ. มิลเลอร์  เจมี่ ชุง  เดมอน เวย์นส์ จูเนียร์  เจเนซิส โรดริเกวซ 
ตัดต่อ: ทิม เมอร์เทนส์
ดนตรีประกอบ: เฮนรี่ แจ๊คแมน
บริษัทผู้สร้าง:   วอลท์ ดิสนีย์ พิคเจอร์ส  วอลต์ดิสนีย์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิคเจอร์ส
วันฉาย: 7 พฤศจิกายน พ.ศ. 2557 (สหรัฐอเมริกา)  4 ธันวาคม พ.ศ. 2557 (ไทย)
ความยาว: 102 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 165 ล้านดอลลาร์สหรัฐ
ทำเงิน: 657.8 ล้านดอลลาร์สหรัฐ
บิ๊กฮีโร่ 6 (อังกฤษ: Big Hero 6) เป็นภาพยนตร์ประเภทคอมพิวเตอร์แอนิเมชันสามมิติแนวตลก, ผจญภัย, ซูเปอร์ฮีโร่ ที่ออกฉายในปี พ.ศ. 2557 อำนวยการสร้างโดยวอลต์ดิสนีย์แอนิเมชันสตูดิโอส์และจัดจำหน่ายโดยวอลท์ ดิสนีย์ พิคเจอร์ส เป็นภาพยนตร์แอนิเมชันลำดับที่ 54 ของภาพยนตร์ในชุดแอนิเมชันคลาสสิกของวอลต์ดิสนีย์  ได้แรงบันดาลใจจากทีมซูเปอร์ฮีโร่ในชื่อเดียวกันจากมาร์เวลคอมิกส์ ภาพยนตร์กำกับโดยดอน ฮอลล์ และคริส วิลเลียมส์ เป็นเรื่องราวของเด็กหนุ่มผู้มีความสามารถพิเศษในการประดิษฐ์หุ่นยนต์ชื่อฮีโร่ ฮามาดะที่ได้รวมทีมซูเปอร์ฮีโร่ในการต่อสู้กับตัวร้ายที่สวมหน้ากาก นักพากย์เสียงตัวละครหลักได้แก่ ไรอัน พอตเตอร์, สก็อตต์ แอดซิท, แดเนียล เฮนนีย์, ที.เจ. มิลเลอร์, เจมี่ ชุง, เดมอน เวย์นส์ จูเนียร์, และ เจเนซิส โรดริเกวซ
บิ๊กฮีโร่ 6 เป็นภาพยนตร์แอนิเมชันเรื่องแรกที่ดัดแปลงจากการ์ตูนของมาร์เวลคอมิกส์ ซึ่งมาเป็นบริษัทลูกในเครือของบริษัทเดอะวอลต์ดิสนีย์ตั้งแต่ปี พ.ศ. 2552
บิ๊กฮีโร่ 6 ออกฉายรอบปฐมทัศน์ในเทศกาลภาพยนตร์นานาชาติโตเกียว ครั้งที่ 27 เมื่อวันที่ 23 ตุลาคม พ.ศ. 2557 และในเทศกาลภาพยนตร์อาบูดาบี ในระบบสามมิติ เมื่อวันที่ 31 ตุลาคม พ.ศ. 2557 ภาพยนตร์ได้ออกฉายในประเทศสหรัฐอเมริกาเมื่อวันที่ 7 พฤศจิกายน พ.ศ. 2557 และได้รับเสียงตอบรับในเชิงบวกอย่างล้นหลาม ทำรายได้ทั่วโลกมากกว่า 546 ล้านดอลลาร์สหรัฐ ชนะเลิศรางวัลออสการ์ สาขาภาพยนตร์แอนิเมชันยอดเยี่ยม และเคยได้รับการเสนอชือเข้าชิงรางวัลแอนนี่ สาขาภาพยนตร์แอนิเมชั่นยอดเยี่ยม รางวัลลูกโลกทองคำ สาขาภาพยนตร์แอนิเมชั่นยอดเยี่ยม และรางวัลแบฟตา สาขาภาพยนตร์แอนิเมชั่นยอดเยี่ยม
ในประเทศไทย บิ๊กฮีโร่ 6 ได้ออกฉายรอบสื่อมวลชนที่ศูนย์การค้าเซ็นทรัลเวิลด์เทรดเซ็นเตอร์เมื่อวันที่ 26 พฤศจิกายน พ.ศ. 2557 ออกฉายรอบพิเศษหลัง 13.00 น. ระหว่างวันที่ 27 พฤศจิกายน ถึง 3 ธันวาคม พ.ศ. 2557 และออกฉายจริงเมื่อวันที่ 4 ธันวาคม พ.ศ. 2557
เนื้อเรื่อง

ฮีโร่ ฮามาดะ เป็นอัจฉริยะด้านหุ่นยนต์อายุ 14 ปีที่อาศัยในเมืองซานฟรานโซเกียว และมักใช้เวลาไปกับการนำหุ่นยนต์ที่ตนประดิษฐ์ไปพนันแข่งขันด้วยการต่อสู้กับหุ่นยนต์ของคนอื่น ทาดาชิผู้เป็นพี่ชายกลัวว่าฮีโร่จะนำความสามารถที่มีไปใช้อย่างไร้ประโยชน์ จึงได้พาฮีโร่ไปที่สถาบันเทคโนโลยีที่ตนเรียนอยู่ ที่นั่นฮีโร่ได้พบกับเพื่อนของทาดาชิคือ โกโก้, วาซาบิ, ฮันนี่เลมอน, และเฟรด ทั้งยังได้พบกับเบย์แม็กซ์ หุ่นยนต์นักดูแลสุขภาพที่ทาดาชิประดิษฐ์ขึ้นมา ฮีโร่สนใจจะเข้าเรียนที่สถาบัน จึงได้ทำโครงงานประดิษฐ์ฝูงหุ่นยนต์ขนาดจิ๋วเรียกว่าไมโครบอทที่สั่งงานได้โดยใช้เพียงจินตนาการในสมอง และได้นำออกแสดงในนิทรรศการประจำปีเพื่อให้ได้ผ่านการประเมินสู่การได้เข้าเรียนในสถาบัน ศาสตราจารย์คัลลาแฮนประทับใจในผลงานของฮีโร่จึงรับฮีโร่เข้าเรียนที่สถาบัน แต่หลังจากที่ฮีโร่แสดงผลงานไมโครบอทได้ไม่นาน ก็เกิดเพลิงไหม้ขึ้นที่อาคารจัดแสดงนิทรรศการ ทาดาชิวิ่งเข้าไปในอาคารเพื่อช่วยศาสตราจารย์คัลลาแฮนที่ยังติดอยู่ในอาคาร แต่ก็ได้เกิดระเบิดขึ้น ฮีโร่จึงได้สูญเสียพี่ชายไปในเหตุการณ์นั้น และหลังจากนั้นมาก็เก็บตัวอยู่แต่ในบ้าน
วันหนึ่ง ฮีโร่ได้บังเอิญทำให้เบย์แม็กซ์ที่ถูกเก็บไว้ที่บ้านทำงานขึ้นมา พร้อมกันนั้นก็ได้พบว่าไมโครบอทชิ้นหนึ่งที่ฮีโร่เก็บไว้ไม่ได้สูญเสียไปในเหตุการณ์เพลิงไหม้ที่สถาบันได้มีปฏิกิริยาเหมือนจะเข้าหาไมโครบอทตัวอื่น เบย์แม็กซ์ได้ใช้ไมโครบอทชิ้นนั้นตามหาสถานที่ที่ไมโครบอทนั้นจะไปจนมาถึงโกดังร้างแห่งหนึ่ง ฮีโร่ที่ตามเบย์แม็กซ์มาได้พบว่าไมโครบอทที่น่าจะถูกเผาไปแล้วในกองเพลิง กลับถูกใครบางคนลักเอาไป ทั้งยังมีการผลิตเพิ่มจำนวนไปอีก แล้วทั้งคู่ก็ถูกโจมตีโดยชายผู้สวมหน้ากากคาบูกิที่สามารถควบคุมไมโครบอทได้ ฮีโร่พาเบย์แม็กซ์หนีออกมาได้ และตัดสินใจที่จะจับชายคนนี้ให้ได้ จึงได้อัพเกรดเบย์แม็กซ์ให้มีความสามารถในการต่อสู้ ทั้งยังได้รวมกลุ่มกับโกโก้, วาซาบิ, ฮันนี่เลมอน, และเฟรด ตั้งเป็นทีมซูเปอร์ฮีโร่ขึ้นมา
ตัวละคร > บิ๊กฮีโร่ 6

ฮิโระ ฮามาดะ (อังกฤษ: Hiro Hamada) ตัวละครเอกของเรื่อง เป็นเด็กหนุ่มอายุ 14 ปีผู้มีความสามารถพิเศษในการประดิษฐ์หุ่นยนต์ เป็นหัวหน้าของทีมบิ๊กฮีโร่ 6
เบย์แม็กซ์ (อังกฤษ: Baymax) หุ่นยนต์นักดูแลสุขภาพที่ประดิษฐ์โดยทาดาชิ มีลักษณะเป็นหุ่นพองลมสีขาวอ้วนกลม ต่อมาได้เป็นสมาชิกของทีมบิ๊กฮีโร่ 6
เฟรด (อังกฤษ: Fred) แฟนหนังสือการ์ตูนแนวสัตว์ประหลาด ทำหน้าที่สวมชุดมอสคอตในสถาบันเทคโนโลยีซานฟรานโซเกียว และเป็นผู้ตั้งชื่อเล่นให้กับโกโก้, วาซาบิ, และฮันนี่เลมอน ต่อมาได้เป็นสมาชิกของทีมบิ๊กฮีโร่ 6
โกโก้ โทมาโกะ (อังกฤษ: GoGo Tomago) ผู้พัฒนาล้อแม่เหล็กไฟฟ้าในสถาบันเทคโนโลยีซานฟรานโซเกียว ต่อมาได้เป็นสมาชิกของทีมบิ๊กฮีโร่ 6
วาซาบิ (อังกฤษ: Wasabi) ผู้เชี่ยวชาญด้านเลเซอร์ในสถาบันเทคโนโลยีซานฟรานโซเกียว ต่อมาได้เป็นสมาชิกของทีมบิ๊กฮีโร่ 6
ฮันนี่เลมอน (อังกฤษ: Honey Lemon) ผู้เชียวชาญด้านเคมีในสถาบันเทคโนโลยีซานฟรานโซเกียว ต่อมาได้เป็นสมาชิกของทีมบิ๊กฮีโร่ 6
ตัวละคร > ตัวละครอื่นๆ

ทาดาชิ ฮามาดะ (อังกฤษ: Tadashi Hamada) พี่ชายของฮีโร่ และเป็นผู้ประดิษฐ์เบย์แมกซ์
ศาสตราจารย์โรเบิร์ต คัลลาแฮน (อังกฤษ: Professor Robert Callaghan) ศาสตราจารย์ที่สถาบันเทคโนโลยีซานฟรานโซเกียว
แคส ฮามาดะ (อังกฤษ: Cass Hamada) ป้าของฮีโร่และทาดาชิ เป็นเจ้าของร้านกาแฟในซานฟรานโซเกียว
อลิสแตร์ เคร (อังกฤษ: Alistair Krei) เจ้าของบริษัทเทคโนโลยียักษ์ใหญ่ และเป็นศิษย์เก่าของสถาบันเทคโนโลยีซานฟรานโซเกียว
อาบิเกล คัลลาแฮน (อังกฤษ: Abigail Callaghan) ลูกสาวของศาสตราจารย์คัลลาแฮน
ยามะ (อังกฤษ: Yama) นักแข่งขันหุ่นยนต์ที่ชนะได้เงินพนันจากการนำหุ่นยนต์มาต่อสู้หลายครั้ง แต่ได้มาพ่ายแพ้ให้กับหุ่นยนต์ของฮีโร่
โมจิ (อังกฤษ: Mochi) แมวของบ้านฮามาดะ
เจ้าหน้าที่เจอร์สัน (อังกฤษ: Sergeant Gerson) ตำรวจที่ประจำอยู่ที่สถานีตำรวจในเมืองซานฟรานโซเกียว หลังจากที่ฮีโร่และเบย์แม็กซ์ถูกโจมตีโดยชายสวมหน้ากากคาบูกิแล้วหนีมาได้ ก็ได้มาแจ้งความกับเจ้าหน้าที่เจอร์สัน เจ้าหน้าที่เจอร์สันใช้ชื่อเดียวกับผู้ให้เสียงพากย์คือแดเนียล เจอร์สัน ซึ่งเป็นผู้เขียนบทคนหนึ่งของภาพยนตร์บิ๊กฮีโร่ 6
พ่อของเฟรด (อังกฤษ: Fred's father) อดีตซูเปอร์ฮีโร่ ตัวละครมีต้นแบบมาจากสแตน ลี และให้เสียงพากย์โดยตัวสแตน ลี เอง
นักแสดง

| ชื่อ | พากย์ | พากย์ไทย |
| --- | --- | --- |
| ฮิโระ ฮามาดะ | ไรอัน พอตเตอร์ | โอม เปล่งขำ |
| เบย์แม็กซ์ | สก็อต แอดซิท | รัตนชัย เหลืองวงศ์งาม |
| ทาดาชิ ฮามาดะ | แดเนียล เฮนนีย์ | วิรุฬห์วิชญ์ ถิรสุวรรณ |
| เฟรด | ที.เจ. มิลเลอร์ | ชานน จำเนียรแพทย์ |
| โกโก้ โทมาโกะ | เจมี่ ชุง | กรกรัณย์ ชงสกุล |
| วาซาบิ | เดมอน เวย์นส์ จูเนียร์ | กริน อักษรดี |
| ฮันนี่เลมอน | เจเนซิส โรดริเกวซ | สมิตา ไทยจำนง |
| โรเบิร์ต คัลลาแฮน | เจมส์ ครอมเวล | เกรียงศักดิ์ เหรียญทอง |
| อลิสแตร์ เคร | อลัน ทูดิค | สิทธิสม มุทธานุกูลวงศ์ |
| แคส ฮามาดะ | มายา รูดอล์ฟ | สุมาลี สุธีรธรรม |
| พ่อของเฟรด | สแตน ลี | กฤษณะ ศฤงคารนนท์ |
การฉาย

บิ๊กฮีโร่ 6 ออกฉายรอบปฐมทัศน์ในเทศกาลภาพยนตร์นานาชาติโตเกียว ครั้งที่ 27 เมื่อวันที่ 23 ตุลาคม พ.ศ. 2557  ฉายรอบปฐมทัศน์ในระบบ 3 มิติในเทศกาลภาพยนตร์อาบูดาบี เมื่อวันที่ 31 ตุลาคม พ.ศ. 2557  และออกฉายจริงในประเทศสหรัฐอเมริกา เมื่อวันที่ 7 พฤศจิกายน พ.ศ. 2557
ในการฉายภาพยนตร์บิ๊กฮีโร่ 6 ได้มีการฉายภาพยนตร์สั้นเรื่อง ฟีสท์ (อังกฤษ: Feast) เป็นภาพยนตร์สั้นฉายแปะหน้าภาพยนตร์บิ๊กฮีโร่ 6  เป็นเรื่องราวเกี่ยวกับสุนัขพันธุ์บอสตันเทร์เรียร์ชื่อวินสตัน ที่ได้รับการประคบประหงมจากเจ้าของด้วยอาหารต่างๆ
ในประเทศไทย บิ๊กฮีโร่ 6 ได้ออกฉายรอบสื่อมวลชนที่ศูนย์การค้าเซ็นทรัลเวิลด์เมื่อวันที่ 26 พฤศจิกายน พ.ศ. 2557  ออกฉายรอบพิเศษหลัง 13.00 น. ระหว่างวันที่ 27 พฤศจิกายน ถึง 3 ธันวาคม พ.ศ. 2557  และออกฉายจริงเมื่อวันที่ 4 ธันวาคม พ.ศ. 2557 ในการฉายภาพยนตร์บิ๊กฮีโร่ 6ในประเทศไทย ก็มีการฉายภาพยนตร์สั้นแปะหน้าเรื่องฟีสท์ด้วย
เพลงประกอบภาพยนตร์

เฮนรี่ แจ๊คแมนเป็นผู้แต่งดนตรีประกอบภาพยนตร์บิ๊กฮีโร่ 6  ส่วนเพลงประกอบภาพยนตร์ "อิมมอร์ทัลส์" แต่งและบันทึกเสียงโดยวงดนตรีร็อกฟอลล์เอาต์บอย ซึ่งได้ออกจำหน่ายโดยวอลท์ ดิสนีย์ เรคคอร์ด เมื่อวันที่ 14 ตุลาคม พ.ศ. 2557
อัลบั้มของเพลงประกอบภาพยนตร์บิ๊กฮีโร่ 6 ออกจำหน่ายผ่านสื่อดิจิตอลโดยวอลท์ ดิสนีย์ เรคคอร์ด เมื่อวันที่ 4 พฤศจิกายน พ.ศ. 2557 และวางจำหน่ายในรูปแบบซีดีเมื่อวันที่ 24 พฤศจิกายน พ.ศ. 2557 นอกจากเพลงประกอบภาพยนตร์ในอัลบั้มแล้ว ยังมีช่วงดนตรีสั้นๆของเพลงอายออฟเดอะไทเกอร์ปรากฏในภาพยนตร์ แต่ไม่ได้อยู่รวมอยู่ในอัลบัมเพลงประกอบภาพยนตร์
เพลงประกอบภาพยนตร์ทุกเพลง ประพันธ์ทำนองโดยเฮนรี่ แจ๊คแมน (ยกเว้นเพลง อิมมอร์ทัลส์)
| Big Hero 6 (Original Motion Picture Soundtrack) |
| --- | --- |

ซาวด์แทร็กอัลบั้มโดยเฮนรี่ แจ๊คแมน
วางตลาด: 14 พฤศจิกายน พ.ศ. 2557
บันทึกเสียง: พ.ศ. 2557
แนวเพลง: ฟิล์มสกอร์
ความยาว: 53:57
ค่ายเพลง: วอลท์ ดิสนีย์ เรคคอร์ด
โปรดิวเซอร์: คริส มอนแทน
:  
| ลำดับ | ชื่อเพลง | ประพันธ์ | ศิลปิน | ยาว |
| --- | --- | --- | --- | --- |
| 1. | "Immortals" | แพทริค สตัมพ์, เพท เวนตซ์, โจ โทรแมน, แอนดี้ เฮอร์เลย์ | ฟอลล์เอาต์บอย | 3:15 |
| 2. | "Hiro Hamada" |   |   | 1:57 |
| 3. | "Nerd School" |   |   | 2:12 |
| 4. | "Microbots" |   |   | 1:46 |
| 5. | "Tadashi" |   |   | 1:46 |
| 6. | "Inflatable Friend" |   |   | 1:56 |
| 7. | "Huggable Detective" |   |   | 1:35 |
| 8. | "The Masked Man" |   |   | 1:29 |
| 9. | "One of the Family" |   |   | 1:49 |
| 10. | "Upgrades" |   |   | 2:27 |
| 11. | "The Streets of San Fransokyo" |   |   | 4:08 |
| 12. | "To the Manor Born" |   |   | 1:15 |
| 13. | "So Much More" |   |   | 3:01 |
| 14. | "First Flight" |   |   | 2:35 |
| 15. | "Silent Sparrow" |   |   | 4:39 |
| 16. | "Family Reunion" |   |   | 2:39 |
| 17. | "Big Hero 6" |   |   | 6:57 |
| 18. | "I Am Satisfied With My Care" |   |   | 5:29 |
| 19. | "Signs of Life" |   |   | 1:14 |
| 20. | "Reboot" |   |   | 1:48 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 53:57 |
วีดิโอเกม

มีการจำหน่ายวิดีโอเกมสำหรับเครื่องเล่นนินเท็นโด ดีเอสและนินเท็นโด 3ดีเอส ที่อิงจากภาพยนตร์ชื่อเกมว่า Big Hero 6: Battle in the Bay วางจำหน่ายเมื่อวันที่ 28 ตุลาคม พ.ศ. 2557  นอกจากนี้ยังมีเกมแอปพลิเคชันที่อิงจากภาพยนตร์ชื่อเกมว่า Big Hero 6: Bot Fight  และนอกจากสองเกมข้างต้นแล้ว สแควร์อีนิกซ์ ยังได้ประกาศนำโลกจากภาพยนตร์เรื่องนี้ไปลงไว้ในเกม คิงดอมส์ฮาร์ท 3 ทั้งหมด และสร้างเนื้อเรื่องต่อจากภาพยนตร์หลักอีกด้วย
แหล่งข้อมูลอื่น

เว็บไซต์ทางการ
Big Hero 6 ที่อินเทอร์เน็ตมูวีเดตาเบส
Big Hero 6 ที่บิกการ์ตูนเดตาเบส
Big Hero 6 ที่บ็อกซ์ออฟฟิศโมโจ
Big Hero 6 ที่รอตเทนโทเมโทส์
Big Hero 6 ที่เมทาคริติก
Big Hero 6 at Walt Disney Animation Studios
ซาร์อะเลคเซย์ที่ 1 แห่งรัสเซีย

ซาร์แห่งรัสเซีย (1645-1676)
| ธรรมเนียมพระยศของ ซาร์อะเลคเซย์ที่ 1 แห่งรัสเซีย |
| --- | --- |
ตราประจำพระองค์
การทูล: His Imperial Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
ซาร์อะเลคเซย์ มีไฮล์โลวิช (รัสเซีย: Аляксей Міхайлавіч; 19 มีนาคม [ตามปฎิทินเก่า: 9 มีนาคม] ค.ศ. 1676 – 8 กุมภาพันธ์ [ตามปฎิทินเก่า: 29 มกราคม] ค.ศ. 1676) เป็นซาร์แห่งรัสเซีย ตั้งแต่ปี 1645 จนกระทั่งสวรรคตในปี 1676 สมัยนี้มีสงครามกับโปแลนด์และสวีเดน, ความแยกของคริสตจักรรัสเซียออร์ทอดอกซ์ และการจราจลคอสแซค ที่มีการนำโดยสเตนฟา ราซิน อย่างไรก็ตามในช่วงเวลาที่พระองค์สวรรคต รัสเซียครอบครุมพื้นที่เกือบ สองพันล้านเอเคอร์ (8.1 ล้านกม.)
พระราชประวัติ

ซาร์อะเลคเซยที่ 1 พระราชสมภพที่มอสโก เมื่อวันที่ 19 มีนาคม [ตามปฎิทินเก่า: 9 มีนาคม] 1676 เป็นพระราชโอรสใน พระเจ้าไมเคิลที่ 1 ปฐมกษัตริย์แห่งราชวงศ์โรมานอฟเสด็จขึ้นครองราชย์เมื่อวันที่ 12 กรกฎาคม ค.ศ. 1645 ขณะพระชนม์เพียง 16 พรรษา สวรรคตเมื่อวันที่ 29 มกราคม ค.ศ. 1676 ขณะพระชนม์เพียง 47 พรรษา
ภาพซาร์อะเลคเซย์ที่ 1 ทรงเลือกพระมเหสี
ฮัมเมลอินเตอร์เนชันแนล

| --- | --- |

อุตสาหกรรม: เสื้อผ้า
ก่อตั้ง: ฮัมบวร์ค, เยอรมนี
สำนักงานใหญ่: ออร์ฮูส, เดนมาร์ก
ผลิตภัณฑ์: อุปกรณ์รองเท้า
เว็บไซต์: http://www.hummel.net
ฮัมเมลอินเตอร์เนชันแนล (อังกฤษ: Hummel International) เป็นบริษัทผลิตอุปกรณ์กีฬาจากเดนมาร์ก ก่อตั้งในปี ค.ศ. 1923 โดยครอบครัวเมสส์เมอร์ ในเมืองฮัมบวร์ค ประเทศเยอรมนี ปัจจุบันผลิตอุปกรณ์กีฬาสำหรับกีฬา ฟุตบอล แฮนด์บอล บาสเกตบอล รักบี้ ออสเตรเลียนฟุตบอล ชินตี และวอลเลย์บอล บริษัทยังผลิตรองเท้ากีฬาฟุตบอลและแฮนด์บอลด้วย
ยูนิโคล่

| --- | --- |

อุตสาหกรรม: แฟชั่น
ก่อตั้ง: จังหวัดยามางูจิ ประเทศญี่ปุ่น  1949; 75 ปีที่แล้ว (1949)
สำนักงานใหญ่: มิดทาวน์ทาวเวอร์ อากาซากะ เขตมินาโตะ โตเกียว ประเทศญี่ปุ่น
ผลิตภัณฑ์: เสื้อผ้า
พนักงาน: 44,424 (2018)
เว็บไซต์: www.uniqlo.com/th
บริษัท ยูนิโคล่ จำกัด (ญี่ปุ่น: 株式会社ユニクロ; โรมาจิ: Kabushiki-gaisha yunikuro, คาบูชิกิ ไงฉะ ยูนิคูโระ) เป็นตราสินค้าประเภทเครื่องแต่งกายของประเทศญี่ปุ่น นอกจากในประเทศญี่ปุ่นแล้ว ยังมีสาขาในต่างประเทศอีกทั้งหมด 14 ประเทศทั่วโลก